ཐེངས་འདིའི་ས་འགུལ་གྱི་སྐབས་སུ།ངས་གོ་ཐོས་སུ་སྡེ་དགེའི་ཚོང་པ་ཞིག་ཡུལ་ཤུལ་དུ་ཁྱིམ་གཞི་ཆགས་ཡོད།ནམ་གུང་ཆུ་ཚོད་གསུམ་པའི་ཐོག་ནས་ཁྱིམ་ལས་ཕྱིར་སོང་སྟེ་མགྲོན་ཁང་དུ་སྡོད་སར་སོང་བ་རེད་ཟེར།ས་འགུལ་གྱི་རྗེས་སུ་ཁོ་རང་གི་ཁང་པ་དང་ཁྱིམ་མི་ལ་གནོད་སྐྱོན་ཅི་ཡང་བྱུང་མེད་ཀྱང་།རྣམ་སྨིན་ཐོག་ཏུ་བབ་ཚེ་བཅོས་སུ་མེད་ཅེས་གསུངས་པ་ལྟར་ཁོ་རང་ཉིད་མགྲོན་ཁང་གིས་བཅུར་ནས་བསད་ཚར་འདུགཚོང་པ་དེའི་ནུ་མོས་ས་ཡོམ་གྱིས་རང་གི་བྱིས་པ་གནོད་སྐྱོན་བཟོ་བར་སྐྲག་ནས།བྱིས་པ་ཕ་ཡུལ་སྡེ་དགེ་ལ་བསྐྱལ་རྒྱུའི་གཏན་འཁེལ་བྱས།བསམ་ཡུལ་ལས་འདས་པ་ཞིག་ལ།འགྲོ་ཁར་གཉེན་ཉེ་ལ་བདེ་མོ་འཇོག་པའི་མཚམས་སུ།སྟབས་མ་ལེགས་པར་བྱིས་པ་རླངས་འཁོར་གྱིས་བརྫིས་ནས་བསད་སོང་བ་རེད་ཟེར།དེ་ལྟ་བུའི་གཏམ་རྒྱུད་ནི་ད་རུང་ཤིན་ཏུ་མང་།